**TOČKA 2. PRIJEDLOG:**

Na temelju članka 50. Zakona o proračunu („Narodne novine”, broj 144/21), članka 29. Statuta Općine Dubrava (“Glasnik Zagrebačke županije”, broj: 11/21) i članka 63. Poslovnika općinskog vijeća Općine Dubrava (“Glasnik Zagrebačke županije” broj: 20/09, 9/13 i 11/21), Općinsko vijeće Općine Dubrava na \_\_\_\_\_ redovnoj sjednici održanoj \_\_\_\_\_\_\_\_\_\_\_\_\_2025. godine, donijelo je

**ODLUKU**

**o uvođenju Riznice Općine Dubrava i Objedinjene glavne knjige proračuna**

I. TEMELJNE ODREDBE

**Članak 1.**

Ovom se Odlukom uvodi sustav rizničnog poslovanja na razini proračuna i proračunskih korisnika Općine Dubrava (u daljnjem tekstu: proračunski korisnici) i Objedinjene glavne knjige proračuna, koji se temelji na jedinstvenom računovodstveno-informatičkom sustavu, s ciljem stvaranja pretpostavki za učinkovito upravljanje ukupnim proračunskim sredstvima i obavljanja poslovanja preko jedinstvenog računa Riznice Općine Dubrava (u daljnjem tekstu: Riznica).

**Članak 2.**

Riznica je cjelovit sustav u kojem se u skladu sa Zakonom o proračunu, ovom Odlukom i drugim propisima, obavljaju poslovi koji se odnose na pripremu, izvršenje i konsolidaciju Proračuna Općine Dubrava i financijskih planova proračunskih korisnika, proračunsko računovodstvo i računovodstvo proračunskih korisnika te upravljanje platnim prometom Proračuna.

Jedinstvenom aplikacijom i bazom podataka osigurava se objedinjavanje svih poslova i transakcija u informacijskom i upravljačkom smislu.

Glavna knjiga proračuna u sastavu objedinjene glavne knjige proračuna sadrži evidencije transakcija na imovini, obvezama, vlastitim izvorima, prihodima, rashodima, primicima i izdacima proračuna evidentiranih po modificiranom načelu nastanka događaja.

Glavna knjiga proračunskih korisnika u sastavu Objedinjene glavne knjige proračuna sadrži minimalno evidencije transakcija u vezi rashoda i obveza, izdataka i primitaka, potraživanja iz nadležnog proračuna za uplaćena sredstva na jedinstveni račun proračuna te prihode proračunskih korisnika za financiranje redovne djelatnosti evidentiranih po modificiranom načelu nastanka događaja.

Računovodstveno-informatički sustav Riznice je sustav međusobno povezanih računalnih programa koji prate ukupan proces upravljanja proračunom: pripremu proračuna, izvršenje i konsolidaciju proračuna putem jedinstvenog računovodstvenog sustava koji uključuje vođenje glavne knjige i svih zakonom propisanih pomoćnih knjiga Općine i njezinih proračunskih korisnika uz zadržavanje pravne osobnosti.

Planirani rok uvođenja potpunog sustava Riznice je 1.12.2025. godine.

**Članak 3.**

Poslovanje u Riznici obavljat će se na način da se svi prihodi proračuna i proračunskih korisnika uplaćuju u jedinstveni račun Riznice i sva plaćanja izvršavaju se s tog računa, a računi proračunskih korisnika se zatvaraju.

U proračunu Općine iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda.

Svi proračunski korisnici biti će integrirani u jedinstveni računovodstveno-informatički sustav Riznice.

Proračunski korisnici formirati će i slati zahtjeve na plaćanje s troškovima koji se financiraju iz svih izvora financiranja.

Općina Dubrava će preuzeti verifikaciju zahtjeva i provoditi plaćanja iz svih izvora financiranja za proračunske korisnike, a u prijelaznom razdoblju do trenutka potpunog prelaska na jedinstveni račun Riznice vršiti prijenos sredstava na račun proračunskih korisnika za plaćanje obveza koji se financiraju iz proračunskih sredstava.

**Članak 4.**

Uspostava sustava Riznice planira se provesti u jednoj fazi .

**Članak 5.**

Poslovanje u Riznici obavljat će se na način da proračunski korisnik zatvori svoj poslovni račun s 30.11.2025. i s 1.12.2025. posluje preko jedinstvenog računa Riznice.

U proračunu Općine Dubrava iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda koji uđu u sustav Riznice s 1.12.2025. godine.

U sustavu Riznice vršiti će se konsolidirano planiranje i unos podataka iz vlastitih i namjenskih izvora financiranja proračunskih korisnika za potrebe konsolidiranog izvještaja o izvršenju Proračuna Općine Dubrava.

**Članak 6.**

U proračunu Općine Dubrava iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda.

Računovodstveno-informatički sustav Riznice je sustav međusobno povezanih računalnih programa koji prate ukupan proces upravljanja proračunom: pripremu proračuna, izvršenje i konsolidaciju proračuna putem jedinstvenog računovodstvenog sustava koji uključuje vođenje objedinjene glavne knjige i svih zakonom propisanih pomoćnih knjiga Općine Dubrava i njezinih proračunskih korisnika uz zadržavanje pravne osobnosti.

**Članak 7.**

Proračunski korisnik Općine Dubrava je:

1. DJEČJI VRTIĆ DUBRAVA

II. SUSTAV OPĆINSKE RIZNICE

**Članak 8.**

Cjelovitost sustava općinske Riznice postiže se korištenjem jedinstvene aplikacije i središnje baze podataka za sve korisnike Riznice.

Povezanost dislociranih proračunskih korisnika ostvaruje se primjenom koncepta web aplikacije i interneta kao komunikacijskog medija.

**Članak 9.**

Sustav Riznice obuhvaća dva međusobno povezana dijela:

* plan proračuna i
* glavnu knjigu koja sadrži knjigovodstvene i pomoćne evidencije.

**Članak 10.**

Priprema i planiranje Proračuna obuhvaća poslove vezane uz planiranje, izradu i donošenje Proračuna, financijskih planova proračunskog korisnika te konsolidiranog Proračuna Općine Dubrava, pripremu i uspostavljanje sustava planiranja i praćenja Proračuna po programima te izradu smjernica i uputa za izradu Proračuna.

Priprema i planiranje Proračuna obveza je svih upravnih tijela i svih proračunskih korisnika u sustavu Riznice u svim fazama uspostave Riznice.

Glavna knjiga Riznice vodi se u upravnom tijelu nadležnom za financije. Uspostavom Riznice i jedinstvenog računa Riznice glavna knjiga obuhvaćat će sve transakcije i poslovne događaje, odnosno imovinu i obveze koje se odnose na proračun i na proračunske korisnike. Sastavni dio glavne knjige su pomoćne knjige kao dodatni izvor analitičkih podataka potrebnih za efikasno upravljanje financijama i kontrolu izvršenih prihoda i primitaka te rashoda i izdataka.

**Članak 11.**

Upravna tijela Općine Dubrava i proračunski korisnik čija se financijska izvješća konsolidiraju u financijskim izvješćima Općine Dubrava obvezni su svoje poslovanje obavljati putem Riznice. Proračunski korisnik obvezan je i nadalje voditi svoje poslovne knjige propisane zakonom. Za sva poslovanja i transakcije unutar same Riznice koriste se vjerodostojne knjigovodstvene isprave.

**Članak 12.**

Plaćanja unutar Riznice u svim fazama uspostave Riznice vrše se temeljem zahtjeva za plaćanjem proračunskog korisnika koji se temelji na vjerodostojnoj ispravi.

Jedinstveni račun Riznice postaje račun koji služi za primanje, čuvanje, plaćanje i prijenos svih prihoda, primitaka, rashoda, izdataka i drugih plaćanja proračuna i proračunskih korisnika.

**Članak 13.**

Svi proračunski korisnici Općine Dubrava, obvezni su zatvoriti svoje žiro račune, a sredstva koja se nalaze na računu obvezni su uplatiti u Proračun Općine Dubrava.

**Članak 14.**

Uspostavom jedinstvenog računa Riznice taj račun postaje instrument upravljanja likvidnošću općinskog Proračuna putem kojeg se upravlja transakcijama prema mjestu nastanka događaja (glavna knjiga proračuna i proračunskih korisnika) te omogućava provođenje financijske kontrole na razini općinske Riznice.

**Članka 15.**

Transakcije i poslovni događaji u glavnoj knjizi proračunskih korisnika moraju biti usklađeni sa sadržajem i iznosom transakcije i poslovnih događaja sustava glavne knjige Riznice, osim onih koji se vežu za državnu riznicu.

**Članak 16.**

Ova Odluka stupa na snagu osmog dana od dana donošenja i objavit će se u Glasniku Zagrebačke županije.

KLASA:

URBROJ: 238-5/01-25-02

Dubrava, \_\_\_\_\_\_\_\_\_\_2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar, v.r.