TOČKA 6. PRIJEDLOG

Na temelju članka 29. Statuta Općine Dubrava („Glasnik Zagrebačke županije“, broj: 11/21), i članka 63. Poslovnika Općinskog vijeća Općine Dubrava („Glasnik Zagrebačke županije“, broj: 20/09, 9/13 i 11/21), Općinsko vijeće Općine Dubrava na \_\_\_. redovnoj sjednici održanoj \_\_\_\_. \_\_\_\_\_\_\_2025. godine, donijelo je

**O D L U K U**

**o isplati jednokratne naknade- božićnice**

**Članak 1.**

Sukladno Programu socijalnih potreba na području Općine Dubrava, Općina Dubrava povodom božićnih blagdana, a na teret proračunskih sredstava isplatit će jednokratne naknade (božićnice) umirovljenicima, nezaposlenima i socijalno ugroženim osobama – korisnicima zajamčene minimalne naknade (prema evidenciji Centra za socijalnu skrb Vrbovec), djeci korisnicima osobne invalidnine te primateljima nacionalne naknade koje imaju prebivalište na području Općine Dubrava.

**Članak 2.**

Jednokratne naknade – božićnice iznose 50,00 eura po osobi za sve kategorije navedene u članku 1. ove Odluke.

**Članak 3.**

Osobe koje ostvaruju pravno na isplatu jednokratne naknade – božićnice utvrdit će se putem evidencije Hrvatskog zavoda za mirovinskog osiguranje, Hrvatskog zavoda za zapošljavanje i Centra za socijalnu skrb.

Općina će od nadležnih tijela zatražiti sljedeće podatke:

1. ime i prezime,

2. OIB,

3. adresu.

**Članak 4.**

Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno, bez zakonske osnove.

Općina se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.

**Članak 5.**

Za provedbu ove Odluke zadužuje se Jedinstveni upravni odjel Općine Dubrava.

Jednokratna naknada – božićnica isplaćivat će se putem Hrvatske pošte ili FINA servisa.

Obavijest o načinu isplate božićnice objavit će se na mrežnim stranicama Općine Dubrava, www.opcina-dubrava.hr.

**Članak 6.**

Ova Odluka stupa na snagu osmog dana od dana objave u „Glasniku Zagrebačke županije“.

KLASA: 021-05/25-01/8

URBROJ: 238-5/01-25-1

Dubrava, \_\_\_\_\_\_\_\_\_\_\_\_\_2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće PREDSJEDNIK:

Darko Rajtar, v.r.